stanford-oval/wikipedia huggingface dataset:
הארמייה החמישית (בריטניה)
ראו גם

החזית המערבית במלחמת העולם הראשונה
הערות שוליים

↑  המתקפה הבריטית הגדולה האחרונה במהלך הקרב על הסום
הברית השוואבית

הברית השוואבית היא ברית שנכרתה בין כמה ערים חופשיות בשוואביה (אזור שבין וירטמברג לבוואריה), כדי להגן על הערים הללו מפני הפיאודלים, הנסיכים והרוזנים שבאזור.
הסמל של הברית השוואבית
המשטר הפיאודלי והערים החפשיות

במאות ה-12 וה-13, החל להיווצר בגרמניה מעמד של "עיר חופשית". עד אז היה מקובל באירופה שלטון פיאודלי, כך שכל שטח שהוא היה נתון לשליטתו של אציל כלשהו, אם רוזן ואם נסיך. הפיאודל היה השליט, השופט וגם אחראי על הדת במקום. למשל, כומר של אזור מסוים היה מוגדר כעובד שכיר של הפיאודל, והוא היה יכול לפטרו, להלקותו כעונש, ולקבוע לו משכורת כאוות נפשו, אם מקופתו ואם מ"מעשר" תבואה שנגבה מהאוכלוסייה המקומית.
סמכותו של פיאודל הייתה קשורה לשליטתו באחוזותיו. ולכן סוחר שלא התפרנס מחקלאות או ממרעה, לא היה תלוי באופן ישיר בפיאודל. עם התפתחות חיי המסחר, נוצרו ערים גדולות יחסית (עשרת אלפים תושבים לעיר נחשבו כאוכלוסייה גדולה בתקופה ההיא), שלמעשה לא היו כפופות לפיאודל, אף שרשמית הן היו בשטחו ותחת שליטתו.
למלכים היה עניין בפיתוח חיי המסחר, ולכן מדי פעם היו מעניקים לעיר מעמד של "עיר חופשית", כלומר עיר שאינה כפופה לפיאודל, ואינה צריכה להעלות לו מס כלשהו. אינטרס נוסף היה למלך לתת לעיר מעמד כזה - עיר כזו אוטומטית הפכה לנחלת הקיסר, ותושביה היו מעבירים אליו, ואליו בלבד, את כל המיסים.
הרקע להקמת הברית

ברור שבעיני הפאודלים עובדה זו לא מצאה חן כלל, ועל כן מדי פעם ניסו לאלץ עיר כזו לקבל את חסותם ואת מרותם. לכן התארגנו כעשרים ערים, בהנהגת הערים אאוגסבורג ואולם, ובשנת 1331 הקימו את הברית השוואבית, שיצרה מסגרת ארגונית אחת לכל הערים החפשיות הללו. הברית הקימה ממשלה, צבא חזק ובית משפט עליון, שבשיאו, בתחילת המאה ה-16, מנה כ-13000 חיילים. במשך הזמן הצטרפו לברית כמה נסיכים, בעיקר בעלי אחוזות קטנות יותר, ובהן אפילו כמה ערים שבראשן עמדו נסיכים בוחרים, כגון מיינץ (1488), וטריר (1488), וכן עוד כמה מחוזות כגון טירול, שהאינטרס המובהק שלהם היה לשמור על אחוזותיהם מפני נסיכים חזקים יותר, וצבא הברית נתן להם חסות. בין שאר הנסיכויות שהצטרפו הייתה נויבורג, שנסיכה, אוטו, היה ממשפחת הקורפירסט מפפאלץ (1538).
עם הקמת התנועה הפרוטסטנטית, נהו רוב תושבי אזור זה אחריה, ולכן הצטרפה הברית לברית שמלקלדן והשתתפה במלחמה השמלקלדית, בה הביס קרל החמישי את צבא הברית וכבש את הערים שהשתייכו לברית. קרל לא פגע לאחר המלחמה במעמד הערים הללו.
הדיוויזיה ההררית אס אס השישית

| --- | --- |

סמל הדיוויזיה
 פרטים
 כינוי:  Nord ('צפון')
 מדינה:  גרמניה הנאצית גרמניה הנאצית
 שיוך:  אס אס אס אס
 סוג:  דיוויזיה
 אירועים ותאריכים
 תקופת הפעילות:  ספטמבר 1941 – מאי 1945 (כ־3 שנים)
 מלחמות:  מלחמת העולם השנייה מבצע ברברוסה החזית המזרחית
 נתוני היחידה
 כוח אדם:  כ-20,000
דיוויזיית אס אס הררית השישית נורד (בגרמנית: Nord) הייתה דיוויזיה הררית של הואפן אס אס, כחלק מצבא גרמניה הנאצית במלחמת העולם השנייה.
הדיוויזיה הוקמה כדי לשמש כוח מגן בגבול הצפוני של נורווגיה עם ברית המועצות, היא נלחמה באזור זה למשך מרבית המלחמה וכך הייתה לכוח הגרמני בגזרה הצפונית ביותר לאורך החזית המזרחית והיחידה שלחמה מעבר לחוג הארקטי. דיוויזיית 'נורד' נחשבת גם לדיוויזיית האס אס היחידה שנלחמה תחת פיקוד יחידה לא גרמנית, כאשר היא סופחה לקורפוס הפיני השלישי בפיקודו של היאלמר סילסויו (Hjalmar Siilasvuo). לקראת סוף המלחמה השתתפה הדיוויזיה בקרבות האחרונים בחזית המערבית, בעיקר באזור אלזס-לורן.
היסטוריית שירות

הדיוויזיה החלה את דרכה כ-'קבוצה צבאית אס אס נורד' (SS-Kampfgruppe Nord) אשר הוקמה ב-28 בפברואר 1941. לאחר כיבוש נורווגיה, הפיקוד הגרמני לא רצה שחיילי הורמאכט יגנו על הגבול עם ברית המועצות באזור במיוחד נוכח כיבוש חלקים של פינלנד על ידה, לכן הוחלט להקים יחידת אס אס לשירות באזור הגבול המתוח.
היחידה הורכבה תחילה על ידי חיילי אס אס מיחידות גולגולת המת, הם קיבלו ציוד חורף מתאים אך לא היו מאומנים באופן מספק. היא הוצבה תחילה בעיירה הנורווגית קירקנס, בחלקה הצפוני של נורווגיה סמוך לגבול עם ברית המועצות ופינלנד. עם תחילת הפלישה הגרמנית לברית המועצות במבצע ברברוסה, הדיוויזיה יועדה לתקוף לאורך קו הגבול בלפלנד לצד הכוחות הפינים כחלק ממבצע 'שועל כסוף' (Silberfuchs) שהחל ב-29 ביוני 1941. התקיפה עצמה שנמשכה מספר חודשים לא הצליחה לשבור את ההגנה הסובייטית, 'נורד' נלחמה בעיקר בקרב סָלַה שהיה כישלון עם כ-300 הרוגים ו-400 פצועים ביומים הראשונים של הלחימה.
בספטמבר 1941 הוגדרה היחידה כדיוויזיה והחלה לקבל תגבורות בכוח אדם ממגויסי האס אס לצד רגימנט ארטילריה הררי (השישי), הרכב החיילים בדיוויזיה הפך לצעיר יותר ומעט איכותי יותר. לאחר החורף הקשה של 1941-1942, הדיוויזיה המחוזקת השתתפה בבלימת התקפת האביב הסובייטית באזור והפעם הצליחה להחזיק את הקו. במשך חודשי 1942 הוצבה הדיוויזיה לאורך הגבול שהיה אחד מאזורי הלחימה הרגועים יותר של החזית המזרחית, באביב 1943 בלמה פעם נוספת מתקפה סובייטית בלחימה קשה.
בחודשים האחרונים של 1944 הדיוויזיה יצאה מאזור זה והחלה לסגת דרומה דרך נורווגיה חזרה לכיוון גרמניה, זאת משום הסכם הפסקת אש בין פינלנד וברית המועצות בספטמבר 1944. בחודשי המלחמה האחרונים במהלך 1945, הוצבה הדיוויזיה בחזית המערבית בדרום מערב גרמניה וצרפת. היא הייתה אמורה להשתתף בקרב על הבליטה, אך הגיע דרומה באיחור של מספר ימים, במקום היא נשלחה להשתתף במבצע 'רוח צפונית' (Nordwind); התקפה גרמנית על הקו של בעלות הברית באזור אלזס-לורן. לאחר הלחימה בגבול הצרפתי, נשלחה הדיוויזיה אחורה באפריל 1945 שם היא נותרה בעתודה עם שאריות בלבד מהכוח הלוחם המקורי שלה, היא נכנעה לכוחות צבא ארצות הברית באוסטריה חודש לאחר מכן עם סיום המלחמה.
לקריאה נוספת

Williamson, Gordon, The Waffen-SS (2): 6. to 10. Divisions, Oxford: ‏Osprey Publishing, 2004.
Williamson, Gordon, German Mountain & Ski troops 1939-45, Oxford: Osprey Publishing, 1996.
הערות שוליים

↑  לקראת סוף שנת 1943 כוח האדם בדיוויזיה היה כ-20,000, אך שנה לפני כן הוא היה 21,247. לקראת סוף שנת 1944 כוח האדם היה כ-15,000, מה שהלך והצטמצם לקראת סוף המלחמה במאי 1945.
| גרמניה הנאצית דיוויזיות הוואפן אס אס  |
| --- | --- | --- |
| דיוויזיות פאנצר | דיוויזיית האס אס לייבשטנדרטה • דיוויזיית אס אס "דאס רייך" • דיוויזיית האס אס השלישית "טוטנקופף" • דיוויזיית פאנצר אס אס החמישית "ויקינג" • דיוויזיית פאנצר אס אס התשיעית "הוהנשטאופן" • דיוויזיית פאנצר אס אס העשירית "פרונדסברג" • דיוויזיית פאנצר אס אס ה-12 "היטלריוגנד" |  |
| דיוויזיות פאנצרגרנדיר | דיוויזיית פאנצרגרנדיר אס אס ה-11 "נורדלנד" • דיוויזיית פאנצרגרנדיר אס אס ה-16 "רייכספיהרר-אס אס" • דיוויזיית פאנצרגרנדיר אס אס ה-17 "גץ פון ברליכינגן" • דיוויזיית פאנצרגרנדיר אס אס ה-18 "הורסט וסל" • דיוויזיית פאנצרגרנדיר אס אס ה-23 "נדרלנד" |  |
| דיוויזיות הרריות | דיוויזיית אס אס השישית "נורד" • דיוויזיית אס אס השביעית "פרינץ אויגן" • דיוויזיית אס אס הררית ה-13 "הנדשאר" • דיוויזיית אס אס הררית ה-21 "סקנדרבג" • דיוויזיית אס אס הררית ה-23 "קאמא" • דיוויזיית ואפן הררית אס אס ה-24 "קארסטייגר" |  |
| דיוויזיות פרשים | דיוויזיית פרשים אס אס השמינית "פלוריאן גאייר" • דיוויזיית פרשים אס אס ה-22 "מריה תרזה" • דיוויזיית ואפן פרשים אס אס ה-33 • דיוויזיית פרשים אס אס ה-37 "ליצו" • דיוויזיית הפרשים הקוזאקים הראשונה • דיוויזיית הפרשים הקוזאקים השנייה |  |
| דיוויזיות חיל רגלים | דיוויזיית הוואפן גרנדיר אס אס ה-14 • דיוויזיית הוואפן גרנדיר אס אס ה-15 • דיוויזיית הוואפן גרנדיר אס אס ה-19 • דיוויזיית הוואפן גרנדיר אס אס ה-20 • דיוויזיית הוואפן גרנדיר אס אס ה-25 "הוניאדי" • דיוויזיית הוואפן גרנדיר אס אס ה-26 • דיוויזיית הגרנדיר אס אס ה-27 "לנגמרק" • דיוויזיית הגרנדיר אס אס ה-28 'ולוניה' • דיוויזיית הוואפן גרנדיר אס אס רונה • דיוויזיית הוואפן גרנדיר אס אס ה-29 • דיוויזיית הוואפן גרנדיר אס אס ה-30 • דיוויזיית הגרנדיר אס אס ה-31 • דיוויזיית הגרנדיר אס אס ה-32 "ינואר" • דיוויזיית הגרנדיר אס אס ה-33 "שרלמן" • דיוויזיית הגרנדיר אס אס ה-34 'לנדשטורם נדרלנד' • דיוויזיית הוואפן גרנדיר אס אס ה-36 • דיוויזיית האס אס ה-38 "ניבלונגן" |  |
| דיוויזיות משטרה | דיוויזיית האס אס הרביעית • דיוויזיית האס אס ה-35 |  |
| --- | --- |
בקרת זהויות :  NLI: 987007459088605171  GND: 4593991-3  LCCN: n2004030434  VIAF: 123357338   WorldCat (עם VIAF): 123357338
הדיוויזיה ההררית ה-188 (ורמאכט)

| --- | --- |

סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  לוחמה הררית
 אירועים ותאריכים
 תקופת הפעילות:  26 באוגוסט 1939 – 8 במאי 1945 (5 שנים)
 מלחמות:  מלחמת העולם השנייה
 פיקוד
 מפקדים
הדיוויזיה ההררית ה-188 (בגרמנית: 188. Gebirgs-Division) הייתה דיוויזיה הררית של הורמאכט שלחמה במלחמת העולם השנייה.
היסטוריה

הדיוויזיה מס' 188 הוקמה בסוף 1939. היא כללה את הרגימנטים ההרריים המחליפים ה-136, ה-138 וה-139 ואת רגימנט הארטילריה של התחלופה ה-112, בתוספת יחידות תומכות. היא החלה את המלחמה במשמר הגבול באזור ההררי שבין אוסטריה ליוגוסלביה במשימה העיקרית של הכשרת חיילי מילואים ומחליפים לדיוויזיות ההרריות הרגילות. באביב 1941 הצטרפה לפלישה ליוגוסלביה, כאשר שלושת הרגימנטים ההרריים קיבלו אחריות להשתלט על קרניולה וקרינתיה בצד היוגוסלבי של הגבול, אותם ביצעו במהירות וביעילות כנגד התנגדות מועטה עד ללא התנגדות.
לאחר המערכה, נשארה הדיוויזיה במילואים באינסברוק. ב-8 באוקטובר 1943 סומנה מחדש כדיוויזיית המילואים ההררית ה-188 ואורגנה מחדש עם רגימנטים הרריים מילואים 136, 137, 138 ו-139, כל אחד עם שני גדודים, ורגימנט ארטילרייה מילואים 112, גם הוא עם שני גדודים, והועברה לצפון איטליה. ב-27 בפברואר 1944 היא הועברה לאיסטריה לניהול לוחמת ביטחון (Bandenbekämpfung). כמה ימים לאחר מכן היא שוב סומנה מחדש כדיוויזיה ההררית ה-188 והרגימנטים שלה סומנו מחדש כרגימנטים הרריים 901, 902, 903, 904 ורגימנט ארטילריה הררי 1088. היא נכנעה באיסטריה כשהמלחמה הסתיימה ב-1945.
מפקדים

גנרל-לויטננט הנס פון הסלין (26 באוגוסט 1939 – 8 במאי 1945): נידון על פשעי מלחמה ביוגוסלביה ונתלה בליובליאנה ב-18 באוגוסט 1947.
האוסף (אלבום של שרית חדד)

האוסף הוא אלבום אוסף של הזמרת-יוצרת הישראלית שרית חדד, הכולל 17 שירים מאלבומים אחרים. אלבום האוסף יצא לאור ב-2008 על ידי חברת התקליטים דריה תקשורת.
רקע

באותה שנה שרית הוציאה 2 אלבומים אוסף "האוסף הקצבי" ו"האוסף השקט" לאחר כמה חודשים הוחלט להוציא אלבום אוסף נוסף כמין פרויקט להילחם בתופעת הדיסקים המזויפים והופץ על ידי חברת דריה תקשורת בעיקר בתחנות דלק וקיוסקים במחיר מוזל. רוב השירים מופיעים באלבומים האוסף הקצבי והאוסף השקט.
רשימת רצועות

| מספר | שיר | זמן | מילים | לחן | עיבוד | מתוך האלבום/בוצע לראשונה |
| --- | --- | --- | --- | --- | --- | --- |
| 01 | "קצת משוגעת" | 3:52 | איתי זילברשטיין, מאיר עמר - נערי רפול | איתי זילברשטיין, מאיר עמר - נערי רפול | שי ראובני | רק אהבה תביא אהבה |
| 02 | "הייתי בגן עדן" (הופעה) | 5:02 | אהוד מנור | שמעון בוסקילה | שי ראובני | הביצוע המקורי הוא מתוך האלבום כמו סינדרלה, ביצוע זה מתוך dvd כל האנשים השמחים קיסריה 2005. |
| 03 | "חגיגה" | 4:11 | הנרי | הנרי, איתי זילברשטיין, מאיר עמר - נערי רפול | הנרי, איתי זילברשטיין, מאיר עמר - נערי רפול | חגיגה |
| 04 | "בחום של תל אביב" | 3:26 | עברי לידר | הנרי | שי ראובני | חגיגה |
| 05 | "היום היום" | 3:52 | דודו ברק | מוני אמרליו | שי ראובני | השיר מתוך פרויקט ל"יומטוב", קשת 2002 . נכנס גם לאלבום רק אהבה תביא אהבה |
| 06 | "הסוד" | 4:38 | קובי שמעוני "סאבלימינל" ויואב אליאסי "הצל" | קובי שמעוני "סאבלימינל" | קובי שמעוני "סאבלימינל" | חגיגה, אולסטארז |
| 07 | "כמו סינדרלה" | 3:25 | דוד זיגמן | יוסי בן דוד | שי ראובני | כמו סינדרלה |
| 08 | "רק אהבה תביא אהבה" | 3:14 | דוד זיגמן | שרית חדד | שי ראובני | השיר היה בין המועמדים להיבחר לאירוויזיון 2002 בגרסת השיר "יאסו יאסו", נכנס מאוחר יותר לאלבום רק אהבה תביא אהבה |
| 09 | "ניצוץ החיים" (הופעה) | 4:43 | דוד זיגמן | טורקי | שי ראובני | הביצוע המקורי הוא מתוך האלבום ניצוץ החיים ביצוע זה הוא מתוך קיסריה 2003 DVD. |
| 10 | "כוכבים של אהבה" | 3:38 | יוסי גיספן | שרית חדד | שי ראובני | מיס מיוזיק |
| 11 | "אתה תותח" | 3:28 | יוסי גיספן | אוזבקי | שי ראובני | ילדה של אהבה |
| 12 | "אבא" (מתוך הופעה) | 4:31 | דוד זיגמן | שרית חדד | שי ראובני | הביצוע המקורי הוא מתוך האלבום לעשות מה שבא לי, ביצוע זה הוא מתוך הדי וי די קיסריה 2005. |
| 13 | "קמע" | 3:42 | איתי זילברשטיין, מאיר עמר - נערי רפול | איתי זילברשטיין, מאיר עמר - נערי רפול | שי ראובני | חגיגה |
| 14 | "מלך הרחוב" | 3:38 | דוד זיגמן | שמעון בוסקילה | שי ראובני | רק אהבה תביא אהבה |
| 15 | "חברים בכל מיני צבעים" | 3:19 | חנה גולדברג | יוני רועה | שי ראובני | הושמע לראשונה בפסטיגל 1998, נכנס גם לאלבומים פסטיגל 1998 וכמו סינדרלה |
| 16 | "אהבה מעבר לפינה" | 3:46 | יואב גינאי | יוני רועה | שי ראובני | התכנית אהבה מעבר לפינה |
| 17 | "קרנבל בנח"ל" | 3:40 | לאה נאור | יאיר רוזנבלום | קרנבל בנח"ל | השיר הוקלט במסגרת פרויקט המחווה של גלגלצ - שירותרום 2001, נכנס גם לאלבום ילדה של אהבה |
דמויי כוח

| דמויי כוח |
| --- | --- |
 כוח החולות
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי קמטן
אינפרא־סדרה:: דמויי קמטן
על־משפחה:: דמויי כוח
שם מדעי
 Varanoidea ‏Münster, 1834

דמויי כוח (שם מדעי: Varanoidea) היא על-משפחה בסדרת הקשקשאים, ובה 2 משפחות קיימות הכוללות את המינים הגדלים ביותר של לטאות. לטאות אלה הן קרוביהם הרחוקים של הנחשים, וכמותם בעלי לשון מפוצלת.
הידועה שבמשפחות הקבוצה היא הכוחיים (Varanidae), שבה רק סוג אחד: כוח (Varanus). עוד משפחה הקרובה לה היא הלנתנוטיים (Lanthanotidae), בה מצוי רק המין כוח חסר אוזן (Lanthanotus borneensis) מבורניאו.
הקבוצה קשורה לתת-סדרה דמויי קמטן, בה מיני הלטאות הקרובות לנחשים והלטאות הארסיות היחידות כמו ההלודרמה מאמריקה הצפונית ומשפחות דומות כמו הקמטניים והקסנוקזאוריים. המין הקרוב ביותר לקבוצה היא לטאה תנינית סינית ממשפחת הסיניזאוריים.
אלו הלטאות הגדולות ביותר היום כשהגדול מכולם הוא דרקון קומודו (Varanus Komodoensis), שאורכו 2.5–3 מ' ומשקלו עד 280 ק"ג. בעבר היה מין גדול אפילו יותר – המגלניה (Megalania), שאורכה היה 5–7 מ' והיא שקלה עד 700 ק"ג.
מיון

על-משפחת דמויי כוח (Varanoidea)
סוג Arcanosaurus? - נכחד
סוג Dryadissector - נכחד
סוג Kaganaias? - נכחד
סוג Proplatynotia - נכחד
סוג Saniwides - נכחד
סוג Telmasaurus - נכחד
משפחה Pachyvaranidae - נכחדה
משפחה Palaeovaranidae - נכחדה
משפחה כוחיים (Varanidae)
משפחה לנתנוטיים (Lanthanotidae)
דנטה קנינגהם

| --- | --- |

קנינגהם בשנת 2018
 לידה:  22 באפריל 1987 (בן 37) קלינטון שבמרילנד, ארצות הברית
 עמדה:  פאוור פורוורד, סמול פורוורד
 גובה:  2.03 מטר
 מכללה:  אוניברסיטת וילאנובה
 דראפט:  בחירה מספר 33, 2009 פורטלנד טרייל בלייזרס
 קבוצות כשחקן
 2009–2011   2011   2011–2012   2012–2014   2014–2018   2018   2018–2019   2019–:  פורטלנד טרייל בלייזרס   שארלוט בובקאטס   ממפיס גריזליס   מינסוטה טימברוולבס   ניו אורלינס פליקנס   ברוקלין נטס   סן אנטוניו ספרס   פוג'יין סטורג'נס
דנטה למאר קנינגהם (באנגלית: Dante Lamar Cunningham; נולד ב-22 באפריל 1987) הוא כדורסלן אמריקאי המשחק בקבוצת פוג'יין סטורג'נס מליגת העל הסינית, בעמדות הפאוור פורוורד והסמול פורוורד.
נעורים וקריירת מכללות

קנינגהם נולד בעיר קלינטון שבמרילנד. בשנתו האחרונה כתלמיד "תיכון פוטומאק" הוביל את קבוצת הכדורסל שלה לזכייה באליפות התיכונים של מרילנד, לאחר שהציגה עונה עם מאזן ניצחונות מושלם 27–0. קנינגהם רשם באותה עונה ממוצעים של כ-20 נקודות, וכ-13 ריבאונדים למשחק.
בין השנים 2005–2009 למד באוניברסיטת וילאנובה ושיחק בקבוצת הכדורסל שלה. בעונתו האחרונה בווילאנובה קלע 16.1 נקודות למשחק והוביל את הקבוצה למעמד הפיינל פור של טורניר אליפות המכללות, לראשונה מאז שנת 1985. במשחק חצי הגמר הפסידה וילאנובה מול אוניברסיטת קרוליינה הצפונית. ב-4 עונותיו בקבוצה העמיד קנינגהם ממוצעים כוללים של 9.6 נקודות ו-5.9 ריבאונדים למשחק.
קריירה מקצועית > פורטלנד טרייל בלייזרס

בדראפט ה-NBA‏ 2009 נלקח קנינגהם בבחירה ה-33, על ידי פורטלנד טרייל בלייזרס. בעונת הרוקי שלו מיעט לשחק, וקלע 3.9 נקודות בממוצע למשחק כשחקן ספסל.
קריירה מקצועית > שארלוט בובקאטס

במהלך עונתו השנייה ב-NBA הועבר בטרייד לשארלוט בובקאטס, יחד עם ג'ואל פריזבילה ושון מרקס, בתמורה לג'רלד וולאס. ב-22 משחקיו בקבוצה עד סיום העונה הציג קנינגהם יכולת טובה עם ממוצעים של 9.0 נקודות ו-4.0 ריבאונדים ב-24 דקות למשחק.
קריירה מקצועית > ממפיס גריזליס

לקראת עונת 2011/2012 חתם קנינגהם על חוזה ל-3 עונות בממפיס גריזליס, עבור כ-7 מיליון דולר.
קריירה מקצועית > מינסוטה טימברוולבס

לאחר עונה אחת בממפיס נשלח קנינגהם בטרייד למינסוטה טימברוולבס, בתמורה לוויין אלינגטון. בשתי עונותיו בקבוצה שימש כמחליף בכיר בעמדות הפורוורד, וקלע 7.5 נקודות בממוצע למשחק.
קריירה מקצועית > ניו אורלינס פליקנס

בדצמבר 2014 חתם קנינגהם על חוזה בניו אורלינס פליקנס, במדיה שיחק ב-3 וחצי העונות הבאות. בפלייאוף 2014 הודח עם הפליקנס בסיבוב הראשון (מול גולדן סטייט ווריורס) בפעם השלישית בקריירה.
קריירה מקצועית > ברוקלין נטס

באמצע עונת 2017/2018 הועבר בטרייד לברוקלין נטס בתמורה לרשאד ווהן.
קריירה מקצועית > סן אנטוניו ספרס

לקראת עונת 2018/2019 חתם על חוזה בסן אנטוניו ספרס.
קריירה מקצועית > הליגה הסינית

בדצמבר 2019 חתם על חוזה בקבוצת פוג'יין סטורג'נס מליגת העל הסינית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | פורטלנד | 63 | 2 | 11.2 | 0.495 | 0.000 | 0.646 | 2.5 | 0.2 | 0.4 | 0.4 | 3.9 |
| 2010/2011 | פורטלנד | 56 | 9 | 19.8 | 0.433 | 0.000 | 0.711 | 3.4 | 0.5 | 0.7 | 0.6 | 5.1 |
| 2010/2011 | שארלוט | 22 | 9 | 24.0 | 0.508 | 0.111 | 0.765 | 4.0 | 0.6 | 0.7 | 0.5 | 9.0 |
| 2011/2012 | ממפיס | 64 | 5 | 17.6 | 0.516 | 0.000 | 0.652 | 3.8 | 0.6 | 0.7 | 0.5 | 5.2 |
| 2012/2013 | מינסוטה | 80 | 9 | 25.1 | 0.468 | 0.000 | 0.650 | 5.1 | 0.8 | 1.1 | 0.5 | 8.7 |
| 2013/2014 | מינסוטה | 81 | 7 | 20.2 | 0.464 | 0.000 | 0.567 | 4.1 | 1.0 | 0.8 | 0.7 | 6.3 |
| 2014/2015 | ניו אורלינס | 66 | 27 | 25.0 | 0.457 | 0.100 | 0.617 | 3.9 | 0.8 | 0.7 | 0.6 | 5.2 |
| 2015/2016 | ניו אורלינס | 80 | 46 | 24.6 | 0.451 | 0.316 | 0.695 | 3.0 | 1.0 | 0.5 | 0.4 | 6.1 |
| 2016/2017 | ניו אורלינס | 66 | 35 | 25.0 | 0.485 | 0.392 | 0.593 | 4.2 | 0.6 | 0.6 | 0.4 | 6.6 |
| 2017/2018 | ניו אורלינס | 51 | 24 | 21.9 | 0.440 | 0.324 | 0.556 | 3.8 | 0.5 | 0.5 | 0.3 | 5.0 |
| 2017/2018 | ברוקלין | 22 | 1 | 20.3 | 0.468 | 0.383 | 0.688 | 4.8 | 1.0 | 0.5 | 0.6 | 7.5 |
| 2018/2019 | סן אנטוניו | 64 | 21 | 14.5 | 0.475 | 0.462 | 0.778 | 2.9 | 0.8 | 0.4 | 0.2 | 3.0 |

| קריירה |  | 715 | 195 | 20.8 | 0.469 | 0.345 | 0.649 | 3.7 | 0.7 | 0.6 | 0.5 | 5.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | פורטלנד | 5 | 0 | 8.4 | 0.600 | 0.000 | 0.833 | 2.6 | 0.0 | 1.0 | 0.0 | 4.6 |
| 2011/2012 | ממפיס | 7 | 0 | 7.0 | 0.364 | 0.000 | 0.000 | 1.6 | 0.0 | 0.1 | 0.3 | 1.1 |
| 2014/2015 | ניו אורלינס | 4 | 0 | 18.8 | 0.818 | 0.000 | 1.000 | 4.5 | 0.5 | 0.8 | 1.0 | 5.3 |
| 2018/2019 | סן אנטוניו | 5 | 0 | 2.6 | 0.667 | 1.000 | 0.000 | 1.2 | 0.0 | 0.0 | 0.0 | 1.2 |

| קריירה |  | 21 | 0 | 8.5 | 0.600 | 0.667 | 0.889 | 2.3 | 0.1 | 0.4 | 0.3 | 2.8 |
הערות שוליים

1 2  ביוגרפיה, באתר קבוצת וילאנובה
↑  סטטיסטיקות המכללות של קנינגהם, באתר sports-reference.com
↑  רשימת הנבחרים בדראפט 2009, באתר basketball-reference.com
↑  שארלוט רוכשת את קנינגהם, פריזבילה ומרקס, באתר הקבוצה, 24 בפברואר 2011
↑  קנינגהם חותם על חוזה בממפיס, באתר הקבוצה, 24 בדצמבר 2011
↑  מינסוטה מצרפת את קנינגהם, באתר הקבוצה, 24 ביולי 2012
↑  קנינגהם חותם על חוזה בניו אורלינס, באתר הקבוצה, 4 בדצמבר 2014
↑  ברוקלין רוכשת את קנינגהם, באתר הקבוצה, 8 בפברואר 2018
↑  קנינגהם חותם על חוזה בסן אנטוניו, באתר הקבוצה, 20 ביולי 2018
האוסקר הראשון

| --- | --- |
 בימוי:  סרגיי מוקריצקיי 
 שחקנים ראשיים:  אלכסיי קולגן (יוסיף סטלין) וסילי מישצ'נקו Michael Brashinsky טיכון ג'יזנבסקי Nikita Tarasov Darya Zhovner אנדריי מרזליקין Stanislav Strelkov 
 מדינה:  רוסיה 
 חברת הפקה:  Noviye Lyudi
 חברה מפיצה:  סנטרל פרטנרשיפ קרן הקולנוע הרוסי VGTRK רוסיה-1
 הקרנת בכורה:  21 באפריל 2022
 שפת הסרט:  אנגלית, רוסית 
 סוגה:  סרט מלחמה, סרט דרמה 
 דף הסרט ב־IMDb
 
"האוסקר הראשון" (ברוסית: Первый Оскар) הוא סרט דרמת מלחמה רוסי שיצא בבימויו של סרגיי מוקריצקי. תוכנן לצאת לאקרנים ברוסיה ב-24 במרץ 2022, אך נדחה ל-21 באפריל בעקבות הפלישה הרוסית לאוקראינה. הקרנת הבכורה נערכה כמה ימים קודם ב-14 באפריל 2022.
הסרט מגולל את קורות הפקת סרט התעודה התבוסה של החיילים הגרמנים ליד מוסקבה (Разгром немецких войск под Москвой) בבימויהם של ליאוניד ורלאם ואיליה קופאלין, שזכה בפרס אוסקר לסרט התיעודי הטוב ביותר ב־1943. חמישה עשר צלמים השתתפו בקרב על מוסקבה בשנת 1941. סטלין דרש לדווח לו על ההכנה ועל תהליך הצילומים והסרט יצא לאקרנים בברית המועצות בסוף פברואר 1942 וכעבור שנה זכה בפרס האוסקר בקטגוריית "הסרט התיעודי הטוב ביותר".
עלילה

בתחילת מבצע ברברוסה והמלחמה הפטריוטית הגדולה סטודנטים צלמים מחליטים ללכת עם מצלמותיהם לחזית לקראת טקס האוסקר ה־15, בו יתמודד הסרט התיעודי הסובייטי על קטגוריית הסרט התיעודי הטוב ביותר.
שחקנים ודמויות

טיכון ז'יזנבסקי — איוואן מאיסקי
אנטון מומוט – לב אלפרין
דריה ז'ובנר — יוּנה
אנדריי מרזליקין — איליה קופאלין
ניקיטה טרסוב — ורלאמוב
ואסילי מישצ'נקו — במאי ומנהל אולפן ההפקות
מיכאיל בראשינסקי — אבא של לב
אלכסיי קולגן — יוסיף סטלין
סטניסלב סטרלקוב — ניקולאי ולאסיק
סרגיי פוסקפליס
הפקה

הצילומים החלו ב-31 בינואר 2021 בעיירה מדין שבמחוז קלוגה.
הערות שוליים

↑  קדימון הסרט (ברוסית)
↑  Режиссер Мокрицкий расскажет удивительную историю первого советского "Оскара"
↑  «Как снимать войну, никто не знал»
↑  Что за фильм о первом советском «Оскаре» снимет Сергей Мокрицкий?
↑  Фильм "Первый Оскар" станет посвящением подвигу кинематографистов
↑  Первый Оскар, 2022
הדיוויזיה ההררית החמישית (ורמאכט)

| --- | --- |
סמל הדיוויזיה
סמל הדיוויזיה
 פרטים
 כינוי:  Gamsbock-Division וכן Sumpfjäger-Division
 מדינה:  גרמניה הנאצית גרמניה הנאצית
 שיוך:   ורמאכט
 סוג:  דיוויזיה
 אירועים ותאריכים
 תקופת הפעילות:  1 בנובמבר 1940 – 8 במאי 1945 (4 שנים)
 מקים היחידה:  יוליוס רינגל
 מלחמות:  מלחמת העולם השנייה
 פיקוד
 מפקדים
הדיוויזיה ההררית החמישית (בגרמנית: 5. Gebirgs-Division) הייתה דיוויזיית לוחמה הררית של הוורמאכט, שלחמה במלחמת העולם השנייה.
היסטוריה

הדיוויזיה הוקמה בטירול האוסטרית באוקטובר 1940, על בסיס רגימנטים שנלקחו מהדיוויזיה ההררית הראשונה והדיוויזיה העשירית. כמפקדה הראשון מונה יוליוס רינגל, וכבסיס שלה שימשה העיר זלצבורג. הפעולה הראשונה שלה הייתה במהלך המערכה בבלקנים בשנת 1941, בתחילה היא הוצבה בבולגריה, ובהמשך נעה אל מקדוניה במסגרת מבצע מריטה נגד ממלכת יוון. במהלך המבצע נעה הדיוויזיה דרך קו מטאקסס וחדרה דרך סלוניקי ותרמופילאי, ולאחר כניעת יוון הוצבה באתונה ככוח כיבוש. הייתה חלק מהכוחות שהונעו דרך הים במהלך הקרב על כרתים באותה שנה. הדיוויזיה הונעה לכרתים במסגרת שני משטים, הראשון של 2,331 איש והשני של 4,000. המשט הראשון יצא לכרתים ב-20 במאי, והותקף על ידי כוח המשימה ימי בריטי בפיקוד אדמירל ברנרד רולינגס. 12 כלי שיט אבדו, ו-300 מאנשי הדיוויזיה נהרגו. המשט השני יצא יומיים לאחר מכן, והותקף על ידי כוח משימה בריטי נוסף בפיקוד אדמירל אדוארד סטיוארט ליי. למזלם של אנשי המשט הלופטוואפה פתח בהתקפות נמרצות ואילץ את הבריטים לסגת. המשט חזר לנמל. בהמשך הונעו לוחמי חיל הרים לכרתים באמצעות כלי טיס בלבד. בחודש נובמבר של אותה שנה, היא הוחזרה לזלצבורג לשיקום, ובאפריל 1942 נפרשה בחזית המזרחית נגד הצבא האדום, שבה סופחה לקבוצת ארמיות צפון. באפריל 1943 הדיוויזיה נשלחה ללחום נגד כוחות בעלות הברית באיטליה. הדיוויזיה סופחה לארמיית ליגוריה הגרמנית-איטלקית, ולחמה בין היתר בקרב מונטה קאסינו. בהדרגה הדיוויזיה נסוגה יחד עם כל הכוחות הגרמניים אל הקווים בצפון איטליה. היא לחמה בקרבות הגנה וסיוע באזור הרי האלפים, ושרידיה נכנעו לכוחות צבא ארצות הברית בעיר איבראה מצפון לטורינו ב-8 במאי 1945.
מפקדים

גנרל-לוטננט יוליוס רינגל (1 בנובמבר 1940 - 10 בפברואר 1944)
גנרל-לוטננט מקס-גונטר שאראנק (10 בפברואר 1944 - 18 בינואר 1945)
גנרל-מיור הנס סטאטס (18 בינואר 1945 - 8 במאי 1945)